Minu arvates on see päris metsik. Jeesus tuli siia kuulutama Jumala
kuningriiki, tervendama haigeid. Ta näitas, et Jumal on olemas ja
Ta armastab meid. Ta andis meile Püha Vaimu, läks ise Taevasse
ja jättis teatepulga meie kätte.
Aitäh Jeesus, selle päeva eest, et võime olla siin Underground Church
koguduses koos ja võime õppida Sinu kohta, Jeesus.
Täname, et Püha Vaim on siin meiega ja võime olla rõõmsad.
Aamen.
Jeesus tuli, et tuua muutus siia maa peale.
Ta sündis ja elas inimesena, kuid samas Ta näitas meile eeskuju,
kuidas on võimalik siin elada koos Püha Vaimuga,
nähes Jumala ettevalmistatud tegusid.
Kõik tervenemised, mis Jumal oli juba ette planeerinud ja valmistanud,
Jeesus tõi need siia maa peale. Jeesus ütles, et kui me ajame välja
kurji vaime, siis Jumala kuningriik on tulnud meie keskele.
Luuka 17:21 Jeesus ütles: "Jumala riik on teie seas!"
Jeesus lihtsalt õpetas inimesi palvetama:
Meie Isa, kes Sa oled taevas, Sinu riik tulgu ja Sinu tahtmine
sündigu siin maa peal nõnda nagu Taevas.
Jeesusel oli kogu aeg ühendus Jumalaga, ta nägi olukordi,
mis Jumal oli Tema jaoks valmis pannud.
Lähtudes sellest osadusest Isaga, õpetas Ta meid palvetama:
Sündigu Jumala tahtmine siin maa peal nõnda nagu Taevas.
Jüngritele Jeesus õpetas: Minge ja tervendage haiged,
äratage üles surnud, vabastage vangid!
Lahkudes nende juurest, ütles Jeesus: Õpetage ka teisi pidama neid käske,
mida olen käskinud teil pidada.
Ta tõotas, et Ta on meiega iga päev kuni ajastu lõpuni.
"Haiged, kellele nad panevad käed peale, saavad terveks."
Siis Jeesus läks ära ja jättis teatepulga jüngrite kätte.
Kui võimas, et Jeesus tuli kõigepealt siia ja näitas, kuidas on elada
koos Jumalaga. Ta andis eeskuju. Ta õpetas inimestele, kuidas seaduse
aeg on möödas ja Jumala kuningriigi aeg on tulnud.
Jeesus tervendas, et näidata meile oma armastust.
See käib meie elu juurde.
Kui Jumala vägi ei saa ilmsiks, on evangeeliumist üks pool puudu.
Ja kui on vägi ilma armastuseta, see pole ka päris asi.
Jeesus andis Jumala väe meie jaoks. See võib saada ilmsiks meie eludes.
Ta tahab ka, et me armastame. Need asjad peavad olema tasakaalus.
Kuidas Jumala kuningriik toimib praktiliselt meie igapäevaelus?
Mis me peame selleks tegema?
Mis me peame tegema?
Jeesus ütles, et Tema on viinapuu ja kõik, kes püsivad minus,
kannavad vilja. Jumala kuningriik avaldub tihti selle läbi,
et Tema armastus saab ilmsiks ja inimeste elud muutuvad,
kas füüsilisel või vaimsel tasemel.
Kõik need head viljad on tunnuseks Jumala kuningriigi reaalsusest.
Piibel ütleb, et Jumala riik on õigsus, rõõm ja rahu Pühas Vaimus.
Õigsus on see, et oled Jumala ees õige.
Rahu südames võid liikuda edasi ja sellest elust võime tunda rõõmu.
Need on Jumala kuningriigi tunnused. Mille läbi see ilmsiks saab?
Jeesus on puu, mille oksad me oleme.
Õunapuu oksad ei pea hirmsasti vaeva nägema, et õunad kasvaksid.
Oks on kinnitatud puu külge ja õunad lihtsalt ilmuvad välja.
Pole nii väga oluline see, mida me teeme, vaid see, kelle küljes oleme.
Kui me oleme osaduses Jumala headusega, viljad lihtsalt tulevad.
Õunapuu on talvel veidi erineva välimusega kui suvel.
Vahel ta näeb välja kidur, teinekord ta jälle kannab vilja.
Aga kas ta on vähem õunapuu talvel kui suvel?
Ta jääb alati õunapuuks. Inimestega on samamoodi,
vahel kanname rohkem vilja. Jumala kuningriigis ei ole asjad
nii, nagu looduses. Looduses kannavad puud vilja kord aastas,
kuid Jumala riigis on pidevalt lõikusaeg.
Tervenemine minu enda usuelus...
See on vägev asi, aga kui näeksin tänaval ratastoolis inimest ja
keegi paluks mul tema eest palvetada...
Tunnen tihti, et ma ei suuda ja mul pole piisavalt usku.
See usupuudus on mu sees. Inimese jaoks ei ole loomulik
palvetada haigete eest, see on üleloomulik.
Usupuudus on sügaval mu loomuses kinni.
Pean kasvama ja usun, et Jumal teeb pidevalt tööd.
Olen palunud, et Jumal muudaks mind kogu aeg,
et võiksin kasvada oma usus ja minna julgelt palvetama haigete eest.
Kuidas on meil võimalik terveks saada? Üks Jumala nimedest on Jehoova Rafa,
mis tähendab "Jumal, kes tervendab".
Jumala nimi on tervendaja ja see on Tal loomuses.
See on üks Jumala iseloomujoontest.
Kui me oleme Jumalas, siis on see tervenemine meie sees.
Misjonikäsus on kirjas: Minge kõike maailma ja õpetage
neid pidama kõike, mida mina olen teil käskinud!
Jeesus tihti läkitas jüngrid välja, öeldes: "Tervendage haiged,
vabastage vangid!"
Jeesus käskis meil kõigil seda tööd jätkata.
Jeesus ei saa käskida inimesi tegema midagi, mida nad ei suuda.
See on normaalne osa elust.
Kui olen palvetanud oma sõprade eest, ma pole alati
näinud mingit radikaalset muutust.
Usun, et alati, kui me teeme asju lähtudes Jumala armastusest,
palvetame ja hoolime, siis Jumal alati teeb midagi,
isegi kui see kohe ei paista välja.
Jah, Jumal tegutseb meie läbi.
Võib-olla ongi nii, et kõik ei toimu ühe hetkega.
Mõne asjaga läheb mitu aastat.
Jumal ei ole mänguautomaat. Me ei saa nuppu vajutades
kätte seda, mida tahame. Tema ise otsustab.
Mõtleme, miks need asjad juhtuvad.
Jumal lihtsalt armastab meid nii väga! Ta andis oma ainsa Poja, et meil võiks
olla ülekülluslik elu. Vaenlane tuli tapma ja varastama, kuid Jumal
on andnud meile elu. Nii ihu, hinge kui ka vaimu tasemel.
Kõigest peegeldub armastus. Jeesus suri kõigi inimeste eest,
aga kõik inimesed ei ole päästetud. Jumala ei taha, et inimesed hukkuvad.
Jeesus suri kõigi haiguste eest, kuid ikka meil on haiglad.
Kui Jeesus tervendas Piiblis haigeid, mõned inimesed said kohe terveks,
mõned pidid midagi tegema, mõned said hoopis hiljem terveks.
Mõni tervenes kuskil mujal kellegi teise sõna peale ja
see sai ilmsiks alles hiljem.
Me ei või palvetades teada, kas inimene saab kohe terveks.
Aga me ei pea ise põdema, kuna Jumal on see, kes tervendab.
Kui me palvetame inimeste eest, toome alati Jumala armastuse ja
ligiolu nendesse olukordadesse. Las Ta teeb oma tööd.
Arvutid veel tänapäeval ei tööta sama kiiresti, nagu mõte.
Kuigi on palju ideesid, kuidas arvuteid sedasi töötama panna.
Tervenemisega on samamoodi. Protsess kogu aeg käib.
Mõtlen oma elule, kui palju nägin inimesi terveks saamas 10 a tagasi.
Viimase kahe aasta jooksul on toimunud suur areng ja olen
näinud palju läbimurdeid. Jumal ei ole vahepeal midagi uut teinud,
vaid asi on minus. Me oleme kogu aeg protsessis ja õpime juurde,
kuidas see asi ikkagi töötab.
Võime liikuda sellele Jumala eesmärgile aina lähemale.
On tähtis näha asju, mida Jumal juba on teinud,
mitte keskenduda sellele, mis ei juhtunud.
Jõuame eesmärgile aina lähemale.
Jeesus õpetas palvetama: Sinu tahtmine sündigu
nõnda nagu taevas, nõnda ka maa peal.
Aga veel ei sünni asjad siin nõnda, nagu taevas. Kes vastutab?
Umbes kuu aega tagasi olime rulapargis ja mu sõbra selg oli kange.
Ta proovis sõita rulaga, aga ei suutnud.
Siis ta lihtsalt pildistas teisi.
Ma palvetasin ta eest, aga ei märganud,
et midagi radikaalset oleks juhtunud.
Hiljem samal päeval palvetasime teise sõbraga uuesti selle kuti eest.
Oli põnev näha ta reaktsiooni.
Tal jäi suu lahti ja ta oli hämmingus.
Ta selg ei paindunud enne, aga nüüd ta sai oma varbaid katsuda.
On imeline näha, kuidas Jumal tuleb ja näitab oma armastust meie vastu.
Inimesed saavad puudutatud Jumala armastuse ja headusega.
Ta hoolib meist, meie suurtest ja väikestest muredest.
Ta tahab meid õnnistada ja näidata oma armastust.
Jumal ei vaata meie oskuseid, vaid meie soove: kui kaugele
me tahame jõuda.
Meie Healing Rooms koguduse juhid ütlevad ka, et eesmärk ei
ole teha terveks kõik haiged, vaid tuua Jumala ligiolu.
Tervenemine ja kõik muu voolab Jumala ligiolus.
Need on osa Jumala kuningriigist.
Jeesus andis jüngritele teatepulga, et nad läheksid välja.
Johannese 14:12: "Kes usub minusse, see teeb neidsamu tegusid,
mida mina teen, ja ta teeb nendest hoopis suuremaid."
Igaüks, kes minusse usub, teeb veel suuremaidki tegusid.
Me ei ole veel kõikjal päris selleni jõudnud.
Aga kas me ehitame oma teoloogia selle peale, mis meie elus on varem
juhtunud, või Jeesuse sõnade peale? Jumala Sõna on ikka see, mille peale
me rajame oma usu. Kõik ei ela veel nii, nagu Jeesus elas.
Aga Jeesus ütles, et see on võimalik igaühe jaoks.
Võime elada nii, nagu Jeesus maa peal elas, aga kuidas peaksime
tegema veelgi suuremaid tegusid? Jeesus elas maa peal Püha Vaimuga
koos ja oli osaduses Isaga. Ta tegi palju häid asju.
Siis Jeesus suri ja maeti. Ta võitis surma ja võttis tagasi
surmavalla võtmed. Vaenlane valitses maa peal enne seda.
Aga Jeesus tuli tagasi kuningriigi võtmetega ja ütles:
Mulle on antud kõik vägi taevas ja maa peal.
Siin on teile võtmed, võtke teie nüüd üle.
Jeesus andis meie kasutusse rohkem, kui Tal endal oli.
Peale oma surma, andis Ta meile Püha Vaimu.
1. Johannese 4:17 ütleb, et nii nagu on tema,
oleme meiegi selles maailmas.
Jeesus elas maa peal ja nüüd istub Ta Taevas Jumala paremal käel
ning valitseb igavesti.
Nii nagu Jeesus praegu on, nii oleme meiegi siin maailmas,
selles väes, mis Tal on, kui Ta on ülestõusnud.
Seepärast meie saamegi teha suuremaid tegusid, kui Jeesus
siin maa peal olles tegi.
Kõige ägedam on see, et meie ei tee neid tegusid,
vaid Jumal teeb neid meie kaudu. Me ei pea olema täiuslikud.
Oleme nõrgad, läbi kukkunud argpüksid...
Aga ikka Jumal kasutab meid! Piiblis on igasuguseid tegelasi.
Paulus kiusas taga kristlaseid. Mis temaga juhtus? Temast sai
üks suuremaid jutlustajaid.
Hea näide sellest, mis meist veel saada võib!
Kui Jumal on meie sees, Jumala riik on meie sees,
siis kõik on võimalik.
Miks ma tahan palvetada haigete eest? See on eesõigus. Jumal on andnud meile
võimaluse olla Tema kasutuses. Kui kellelgi on valus või kui keegi
palub, et ma palvetaksin tema eest, loomulikult ma teen seda!
Sest Jumal armastab teda samamoodi, nagu ta armastab mind.
Jumal on andnud mulle patud andeks ja tervendanud mind. Ma tahan anda
edasi seda, mida Jumal on mulle andnud.
Miks Jumal käskis meil äratada üles surnuid, tervendada haigeid ja
teha kõike muud? Ta ei käseks meil seda teha, kui me ei suudaks.
Aga me ei suudagi seda ise teha. See on võimatu.
Me oleme kutsutud tegema imesid, mis ei ole tavaelus võimalikud.
Jeesuse arm on nii suur. Sul on elus mingi asi,
mida sa ei suuda ise teha, see on võimatu. Aga kui Jumal
palub sul seda teha, Ta annab armu see täide viia.
Asi, mis oli alles võimatu sinu jaoks, kui Jumal käseb sul seda teha,
Ta annab ka väe see asi ära teha. Jumala armus on kõik, mis vajame.
Kõik sõltub sellest, mis on meie suhe Jumalaga
ja kuidas me näeme Tema ettevalmistatud tegusid ja olukordi.
Milline on Jumala iseloom, kuidas Ta tegutseb?
Kes meie ise oleme? Kuulume Jumala perekonda ja
teeme Temaga koostööd, teeme Tema tegusid siin.
Meil on sissepääs Taevasse ja võime paluda: Sündigu Sinu
tahtmine nõnda nagu Taevas, nõnda ka maa peal.
Kui me ei tea, mis Taevas toimub, on raske see maa peale tuua.
Teeme väikse kokkuvõtte.
Jeesus tuli maa peale, andis meile eeskuju.
Ta õpetas, kuidas Jumala kuningriik tahab ilmsiks saada siin.
Siis Ta andis teatepulga meile. Vahepeal Ta suri ja võttis tagasi
surmavalla võtmed.
Igal sajandil inimesed on saanud terveks.
Jumala eesmärk on ikka sama, mis alguses, et me täidaksime
selle maa Jumala valitsusega.
Et sünniks see, mida Jeesus õpetas meid palvetama:
Sinu tahtmine sündigu nõnda nagu Taevas, nõnda ka maa peal.
Laulame veel ühe laulu ja täname Jumalat Ta headuse eest.
Tere!
Ma mõtlesin selle peale, mis mu elus on juhtunud.
Räägitakse suurtest tervenemistest, aga mu elus oli teistmoodi.
Jumal hoolis minust isegi, kui ma veel ei tundnud Teda.
Mul oli põhikooli lõpuklassides raske ja olin väga katki.
Ma ei uskunud üldse Jumalasse, aga palusin:
Jumal, kui sa oled olemas, tee midagi.
Üks tuttav koolist kutsus mind kristlikule noorteüritusele.
Sedasi Jumal juhtis mind ja sain hakata tegelema oma haavadega.
Ta on tervendanud mind vaimselt, mu enesehinnangut näiteks.
Tagantjärele mõeldes, on raske uskuda, mis kõik on juhtunud.
Jumal ei tervenda alati hetkega, vaid kõik tuleb omal ajal.
Kui sa mõtled: Kas julgen minna palvetama haigete eest?
Räägi kasvõi oma koguduses kellegagi ja leia koht, kus võiksid harjutada
palvetamist koguduse sees.
Julgus palvetada tuleb ainult nii, et sa lihtsalt lähed!
Usuelus sa pead võtma samme ja uskuma, et Jumal on sinuga.
Piibel räägib sellest, et me ei muretseks sellepärast, mida öelda.
Kui teed oma suu lahti, Jumal annab sõnad.
Kui räägid oma mõtteid, võid võtta sellest au endale.
Aga kui sa ei tea, mida rääkida, siis Jumal saab tegutseda.
Haigete eest palvetamisega on samamoodi, te ei või teada,
kas nad saavad terveks.
Jumal teab. Te panete lihtsalt käed peale ja palvetate.
Tõlge: Sanna Pitko